CELEX: 32012R0729
Language: lt
Date: 2012-08-08 00:00:00
Title: 2012 m. rugpjūčio 8 d. Komisijos įgyvendinimo reglamentas (ES) Nr. 729/2012 dėl pavadinimo įregistravimo garantuotų tradicinių gaminių registre [ Bratislavský rožok/Pressburger Kipfel/Pozsonyi kifli (GTG)]

10.8.2012   
            
            
               LT
            
            
               Europos Sąjungos oficialusis leidinys
            
            
               L 213/9
            
         KOMISIJOS ĮGYVENDINIMO REGLAMENTAS (ES) Nr. 729/2012
   2012 m. rugpjūčio 8 d.
   dėl pavadinimo įregistravimo garantuotų tradicinių gaminių registre [Bratislavský rožok/Pressburger Kipfel/Pozsonyi kifli (GTG)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (1), ypač į jo 9 straipsnio 5 dalies trečią pastraipą,
   kadangi:
   
               (1)
            
            
               remiantis Reglamento (EB) Nr. 509/2006 8 straipsnio 2 dalimi, 2008 m. vasario 4 d. gauta Slovakijos paraiška įregistruoti pavadinimą Bratislavský rožok/Pressburger Kipfel/Pozsonyi kifli paskelbta Europos Sąjungos oficialiajame leidinyje
                   (2);
            
         
               (2)
            
            
               Vokietija, Austrija ir Vengrija pareiškė prieštaravimus dėl įregistravimo pagal Reglamento (EB) Nr. 509/2006 9 straipsnio 1 dalį. Remiantis minėto reglamento 9 straipsnio 3 dalies pirmos pastraipos a punktu prieštaravimai pripažinti priimtinais;
            
         
               (3)
            
            
               2010 m. lapkričio 11 d. raštais Komisija paragino susijusias valstybes nares pradėti atitinkamas konsultacijas;
            
         
               (4)
            
            
               susijusios valstybės narės per šešis mėnesius pasiekė susitarimą, apie kurį Komisijai buvo pranešta 2011 m. gegužės 16 d.; susitarimu pakoreguotas pradinis specifikacijos pakeitimas, visų pirma – įregistravimo paraiškoje panaikintas prašymas pavadinimą registruoti nustačius išimtinę pavadinimo naudojimo teisę, kaip numatyta Reglamento (EB) Nr. 509/2006 13 straipsnio 2 dalyje;
            
         
               (5)
            
            
               toks panaikinimas susijęs su produkto pavadinimu ir todėl negali būti laikomas nereikšmingu, kaip apibrėžta Komisijos reglamento (EB) Nr. 1216/2007 (3) 11 straipsnio 3 dalies c punkte;
            
         
               (6)
            
            
               pagal Reglamento (EB) Nr. 509/2006 9 straipsnio 5 dalį Komisija turi iš naujo pradėti minėto reglamento 8 straipsnio 1 dalyje numatytą nagrinėjimą;
            
         
               (7)
            
            
               todėl Bratislavský rožok/Pressburger Kipfel/Pozsonyi kifli pavadinimo įregistravimo paraiška buvo iš naujo paskelbta Europos Sąjungos oficialiajame leidinyje
                   (4);
            
         
               (8)
            
            
               prieštaravimo pareiškimų pagal Reglamento (EB) Nr. 509/2006 9 straipsnį Komisija negavo, todėl šis pavadinimas turi būti įregistruotas,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 1.
   
      (2)  OL C 320, 2009 12 24, p. 41.
   
      (3)  OL L 275, 2007 10 19, p. 3.
   
      (4)  OL C 286, 2011 9 30, p. 24.
   
      PRIEDAS
      Reglamento (EB) Nr. 509/2006 I priede nurodyti maisto produktai:
      
         2.3 klasė.   Konditerijos gaminiai, duona, pyragaičiai, pyragai, sausainiai ir kiti kepiniai
      
      SLOVAKIJA
      
         Bratislavský rožok/Pressburger Kipfel/Pozsonyi kifli (GTG)